
	Latvijas Republika                                            PROJEKTS
Jelgavas valstspilsētas pašvaldības dome

Lielā iela 11, Jelgava, LV-3001, Latvija
tālrunis: 63005531, 63005538, e-pasts: pasts@jelgava.lv



 Jelgavā, 2026. gada  27. augustā (prot. Nr.26 - __, __p.)

JELGAVAS VALSTSPILSĒTAS PAŠVALDĪBAS 
SAISTOŠIE NOTEIKUMI NR. 26-__
[bookmark: _Hlk216551393]“BRĪVPRĀTĪGĀS INICIATĪVAS PAKALPOJUMI JELGAVAS VALSTSPILSĒTAS PAŠVALDĪBĀ”
[bookmark: _Hlk138001049]
Izdoti saskaņā ar Pašvaldību likuma 44. panta otro daļu,
 Sociālo pakalpojumu un sociālās palīdzības likuma 9. panta (12) daļu 
[bookmark: _Hlk175754035]
Vispārīgie jautājumi

1. [bookmark: p-1000626][bookmark: _Hlk187313294][bookmark: _Hlk175689126][bookmark: _Hlk223189888]Saistošie noteikumi (turpmāk – noteikumi) nosaka Jelgavas valstspilsētas pašvaldības (turpmāk – pašvaldība) brīvprātīgās iniciatīvas pakalpojumu veidus, saņemšanas un samaksas kārtību.
2. [bookmark: _Hlk223189928]Brīvprātīgās iniciatīvas pakalpojumus pašvaldībā administrē un nodrošina Jelgavas valstspilsētas pašvaldības iestāde “Jelgavas sociālo lietu pārvalde” (turpmāk – JSLP).
3. Brīvprātīgās iniciatīvas pakalpojumus tiesīga saņemt persona, kura:
3.1. deklarējusi dzīvesvietu vai kuras pēdējā deklarētā dzīvesvieta bijusi pašvaldības administratīvajā teritorijā, ja noteikumos nav noteikts citādi;
3.2. ir bārenis un bez vecāku gādības palikušais bērns līdz 24 gadu vecuma sasniegšanai, par kura ārpusģimenes aprūpi  lēmumu pieņēmusi Jelgavas valstspilsētas pašvaldības iestāde “Jelgavas valstspilsētas bāriņtiesa”.
4. Brīvprātīgās iniciatīvas pakalpojumu veidi:
4.1. [bookmark: _Hlk223199847][bookmark: _Hlk216024899][bookmark: _Hlk223204869]atbalsta ģimenes (personas) pakalpojums;
4.2. īslaicīgs krīzes istabas pakalpojums;
4.3. [bookmark: _Hlk223192663]rehabilitācijas pakalpojums institūcijā;
4.4. specializētā autotransporta pakalpojums;
4.5. higiēnas pakalpojums;
4.6. vasaras nometnes pakalpojums.

Brīvprātīgās iniciatīvas pakalpojumu pieprasīšanas un saņemšanas kārtība

5. Brīvprātīgās iniciatīvas pakalpojumus (turpmāk šajā nodaļā – pakalpojums) persona vai tās likumiskais pārstāvis pieprasa JSLP, iesniedzot iesniegumu un dokumentus atbilstoši noteikumos noteiktajai pakalpojumu saņemšanas kārtībai, izņemot noteikumu 4.5. apakšpunktā minētā pakalpojuma saņemšanai, kad vēršas tieši pie pakalpojuma sniedzēja. 
6. Personas likumiskais pārstāvis, izņemot bērna vecākus, iesniegumam pievieno dokumentu, kas apliecina  tiesības pārstāvēt personu.
7. Lēmuma par pakalpojuma piešķiršanu vai atteikumu to piešķirt pieņemšanai JSLP sociālie darbinieki var veikt personas dzīvesvietas apmeklējumu un nepieciešamības pēc pakalpojuma novērtēšanu. 
8. JSLP pēc iesnieguma un citu dokumentu saņemšanas tos izvērtē un viena mēneša laikā, ja noteikumos nav noteikts īsāks termiņš, pieņem lēmumu par pakalpojuma piešķiršanu vai atteikumu to piešķirt. 
9. Pakalpojumu piešķir kārtējā gada  budžeta ietvaros.
10. Personas pienākums ir veikt samaksu par pakalpojumu saskaņā ar JSLP maksas pakalpojumu cenrādi (turpmāk - cenrādis).

Brīvprātīgās iniciatīvas pakalpojumi

3.1. Atbalsta ģimenes (personas) pakalpojums

11. Atbalsta ģimenes (personas) pakalpojums nodrošina atbalstu ģimenei, kurai vienās dzemdībās piedzimuši trīs vai vairāk bērnu (turpmāk šajā apakšnodaļā – bērni), ne ilgāk kā līdz bērnu 10 gadu vecuma sasniegšanai un ne vairāk kā 40 stundas mēnesī.
12. Lai saņemtu atbalsta ģimenes (personas) pakalpojumu, persona JSLP iesniedz:
12.1. iesniegumu, norādot vēlamo atbalsta ģimeni (personu);
12.2. dokumentu, kas apliecina tiesības pārstāvēt bērnu intereses, izņemot vecākus.
13. JSLP slēdz trīspusēju līgumu starp personu un pakalpojuma sniedzēju par pakalpojuma sniegšanu līdz vienam gadam, nepieciešamības gadījumā līgumu var pagarināt.
14. Samaksa atbalsta ģimenei (personai) tiek veikta proporcionāli nostrādātajām stundām saskaņā ar Latvijas Republikas normatīvajos aktos noteikto minimālo stundas tarifa likmi par vienu stundu, bet ne vairāk kā par 40 stundām mēnesī.

3.2. Īslaicīgs krīzes istabas pakalpojums

15. Īslaicīgs krīzes istabas pakalpojums nodrošina mājokli līdz 6 mēnešiem ģimenei (personai), kurai mājoklis iznīcināts vai bojāts un ir dzīvošanai nederīgs, kā arī gadījumos, kad pilngadību sasniegušajam bārenim un bez vecāku gādības palikušajam bērnam ir nepieciešams pagaidu mājoklis līdz pašvaldības dzīvojamās telpas izīrēšanai.
16. Lai saņemtu īslaicīgu krīzes istabas pakalpojumu ģimenei (personai), kurai mājoklis iznīcināts vai bojāts un ir dzīvošanai nederīgs, persona papildus iesniedz JSLP dokumentus, kas apliecina, ka mājoklis nav derīgs dzīvošanai.
17. JSLP pieņem lēmumu par īslaicīga krīzes istabas pakalpojuma piešķiršanu vai atteikumu to piešķirt vienas darba dienas laikā pēc dokumentu saņemšanas, nepieciešamības gadījumā ģimenei (personai) izmitināšana tiek nodrošināta nekavējoties.
18. Ģimenei (personai) pakalpojumu bez maksas piešķir uz laiku līdz 3 mēnešiem.
19. Sākot ar 4. mēnesi, klients maksā īres maksu un maksu par izdevumiem par mājokli, pamatojoties uz izrakstītu rēķinu.

3.3. Rehabilitācijas pakalpojums institūcijā 
20. Rehabilitācijas pakalpojums institūcijā nodrošina pilngadīgai personai sociālās funkcionēšanas spēju uzturēšanu un uzlabošanu.
21. Rehabilitācijas pakalpojumu institūcijā tiesīga saņemt persona, kurai ir noteikta atbilstība trūcīgas vai maznodrošinātas mājsaimniecības statusam un kura atbilst vienam no kritērijiem:
21.1. [bookmark: _Hlk223271044]sasniegusi vecumu, kas dod tiesības saņemt valsts vecuma pensiju;
21.2. ir noteikta invaliditāte.
22. [bookmark: _Hlk223263660]Lai saņemtu rehabilitācijas pakalpojumu institūcijā, persona JSLP iesniedz iesniegumu un ārsta izsniegtu izziņu “Izraksts no stacionārā/ambulatorā pacienta medicīniskās kartes” (veidlapa Nr. 027/u), kurā norādīts personas funkcionālos traucējumus izraisījušās pamatdiagnozes kods un informācija par rehabilitācijas pakalpojumu institūcijā nepieciešamību. 
23. Rehabilitācijas pakalpojuma institūcijā apjoms ir 12 kalendārās dienas.
24. Persona rehabilitācijas pakalpojumu institūcijā saņem rindas kārtībā ne biežāk kā vienu reizi 3 gados.
25. Rehabilitācijas pakalpojums institūcijā netiek nodrošināts, ja zudis tiesiskais pamats to saņemt.
3.4. Specializētā autotransporta pakalpojums
26. [bookmark: _Hlk229657865][bookmark: _Hlk230205589]Specializētā autotransporta pakalpojums nodrošina transporta pieejamību personai ar kustību traucējumiem un/vai kurai ir būtiski apgrūtināta vai neiespējama pārvietošanās ar sabiedrisko transportu, nokļūšanai prioritārā secībā uz/no veselības aprūpes, tehnisko palīglīdzekļu un sociālā pakalpojuma saņemšanas vai nevalstiskās organizācijas izglītojošo, sporta un integrējošo pasākumu norises vietas Latvijas Republikas teritorijā.
27. Specializētā autotransporta pakalpojumu tiesīga saņemt:
27.1. pilngadīga persona ar invaliditāti, kurai ir Veselības un darbspēju ekspertīzes ārstu valsts komisijas (turpmāk - VDEĀVK)  atzinums par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai;
27.2. persona ar invaliditāti līdz 18 gadu vecuma sasniegšanai, kurai ir VDEĀVK atzinums par īpašas kopšanas nepieciešamību;
27.3. persona, kura sasniegusi vecumu, kas dod tiesības saņemt valsts vecuma pensiju, pārvietojoties ārpus mājokļa, izmanto tehnisko palīglīdzekli un kurai ir noteikts  trūcīgas vai maznodrošinātas mājsaimniecības statuss, uzrādot ārsta izsniegtu izziņu “Izraksts no stacionārā/ambulatorā pacienta medicīniskās kartes” (veidlapa Nr. 027/u), kurā ir norāde par kustību traucējumiem;
27.4. persona, kurai ir ārsta nosūtījums hemodialīzes procedūras veikšanai; 
27.5. persona ar invaliditāti vai prognozējamu invaliditāti ar kustību traucējumiem,  uzrādot ārsta izsniegtu izziņu “Izraksts no stacionārā/ambulatorā pacienta medicīniskās kartes” (veidlapa Nr. 027/u), kurā ir norāde par kustību traucējumiem un ārsta nosūtījums terapijas saņemšanai ļaundabīgu audzēju ārstēšanai;
27.6. persona, kura veselības stāvokļa dēļ nav spējīga pārvietoties patstāvīgi, nokļūšanai uz/no veselības aprūpes un sociālās aprūpes un sociālās rehabilitācijas institūcijas vai dzīvesvietas, pamatojoties uz sociālā darbinieka atzinumu.
28. [bookmark: _Hlk235371735]Specializētā autotransporta pakalpojums nokļūšanai uz/no veselības aprūpes institūcijas, tehnisko palīglīdzekļu un sociālā pakalpojuma saņemšanas vietas tiek piešķirts braucieniem pašvaldības administratīvajā teritorijā bez braucienu skaita ierobežojuma, braucieniem ārpus pašvaldības administratīvās teritorijas – līdz 10 braucieniem kalendārajā gadā, nepārsniedzot 100 kilometru attālumu vienā virzienā. 
29. Specializētā autotransporta pakalpojums nokļūšanai uz/no nevalstiskās organizācijas izglītojošo, sporta un integrējošo pasākumu norises vietas tiek piešķirts noteikumu 27.1. un 27.2. apakšpunktā minētajām personām līdz 5 reizēm kalendārajā gadā bez brauciena attāluma ierobežojuma. Persona piesaka specializētā autotransporta pakalpojumu un iesniedz JSLP iesniegumu: 
29.1. vismaz 3 darba dienas iepriekš, ja brauciens plānots pašvaldības administratīvās teritorijas robežās; 
29.2. vismaz 5 darba dienas iepriekš, ja brauciens plānots ārpus pašvaldības administratīvās teritorijas.
30.  Specializētā autotransporta pakalpojums netiek piešķirts personai:
30.1. kura saņem pakalpojumu ilgstošas sociālās aprūpes un sociālās rehabilitācijas institūcijā;
30.2. kurai veselības stāvokļa dēļ nepieciešama pārvietošana guļus stāvoklī;
30.3. kurai tiek nodrošināts asistenta (pavadoņa) pakalpojums par valsts budžeta līdzekļiem un  kura saņem transporta kompensāciju pakalpojuma nodrošināšanas ietvaros.
31. Saņemot specializētā autotransporta pakalpojumu, personai netiek nodrošināts asistenta (pavadoņa) pakalpojums, kā arī  atbalsts pārvietošanai pa kāpnēm.
3.5. [bookmark: _Hlk235372505]Higiēnas pakalpojums
32. Higiēnas pakalpojums ietver dušas, veļas mazgāšanas un veļas žāvēšanas pakalpojumu Higiēnas centrā, Pulkveža Oskara Kalpaka ielā 9, Jelgavā. 
33. Higiēnas pakalpojumu tiesīga saņemt:
33.1. persona, kurai ir noteikta atbilstība trūcīgas vai maznodrošinātas mājsaimniecības statusam;
33.2. kura atzīta par krīzes situācijā nonākušu;
33.3. persona, kura sasniegusi vecumu, kas dod tiesības saņemt valsts vecuma pensiju;
33.4. pilngadīga persona ar invaliditāti.
34. Lai saņemtu higiēnas pakalpojumu, personai jāuzrāda noteikumu 33.1.–33.4. apakšpunktā noteikto statusu apliecinošs dokuments.
35. JSLP nenodrošina personiskās higiēnas līdzekļus un dvieļus.

3.6. [bookmark: _Hlk235372755]Vasaras nometnes pakalpojums
36. Vasaras nometnes pakalpojums nodrošina saturīga brīvā laika pavadīšanu līdz 10 dienām pašvaldības organizētajās nometnēs trūcīgu vai maznodrošinātu mājsaimniecību bērniem, audžuģimeņēs un aizbildnībā esošiem bērniem no 7 gadu vecuma līdz 12 gadu vecumam vienu reizi kalendarajā gadā.
37. Lai saņemtu vasaras nometnes pakalpojumu, bērna likumiskais pārstāvis iesniedz JSLP iesniegumu un dokumentu, kas apliecina bērna likumiskā pārstāvja, izņemot vecākus, tiesības pārstāvēt bērnu.

Lēmuma par brīvprātīgās iniciatīvas pakalpojuma piešķiršanu vai atteikumu to piešķirt paziņošanas, apstrīdēšanas un pārsūdzēšanas kārtība

38. JSLP lēmumu par brīvprātīgās iniciatīvas pakalpojuma piešķiršanu vai atteikumu to piešķirt iesniedzējam paziņo Paziņošanas likumā noteiktajā kārtībā.
39. JSLP pieņemto lēmumu var apstrīdēt Administratīvā procesa likuma noteiktajā kārtībā.

Noslēguma jautājumi

40. Noteikumi stājas spēkā 2026. gada 1. oktobrī.
41. Iesniegumi par pakalpojumu piešķiršanu, kas iesniegti līdz 2026. gada 30. septembrim, tiek izskatīti saskaņā ar Jelgavas pilsētas pašvaldības 2018. gada 22. marta saistošajiem noteikumiem Nr. 18-8 “Par sociālajiem pakalpojumiem Jelgavas valstspilsētas pašvaldībā”.
42. Pakalpojumi, kas piešķirti līdz 2026. gada 30. septembrim, tiek sniegti Jelgavas pilsētas pašvaldības 2018. gada 22. marta saistošajos noteikumos Nr. 18-8 “Par sociālajiem pakalpojumiem Jelgavas valstspilsētas pašvaldībā” noteiktajā kārtībā.


[bookmark: _Hlk182827986]
Jelgavas valstspilsētas pašvaldības domes priekšsēdētājs	             M.Daģis 

